Publication: Magyar Közlöny
Issue: MK-2009-46 (Year: 2009, Number: 46)
Era: 2004-2010
Section: a 62/2003. (XII. 15.) AB határozatában, hogy „a hatalommegosztás rendszerében a hatalmi ágak, az alkotmányos
Paragraph Index: 826

a 62/2003. (XII. 15.) AB határozatában, hogy „a hatalommegosztás rendszerében a hatalmi ágak, az alkotmányos szervek egymás mûködését, a hatáskörök gyakorlását nem akadályozhatják”. A tévedésbõl vagy szándékosan téves formában, illetve minden formai elõírást mellõzve kibocsátott közigazgatási aktus ezért nem akadályozhatja a bíróság hatáskörének gyakorlását. Ugyancsak a közigazgatási határozatok tartalmi felülvizsgálatának követelményére mutatott rá az 54/1996. (XI. 30.) AB határozat is, mivel a bíróság feladata a törvénysértõ határozat hatályosulásának megakadályozása. Az alakszerû formát nélkülözõ közigazgatási aktusok formai szempontok alapján történõ kizárása a bírósági felülvizsgálatból lehetõvé tenné a közigazgatási döntések bírósági kontroll alóli kivonását. A Ket.-nek nem megfelelõ döntésforma tehát nem csupán eljárási jogszabályt, hanem alkotmányos alapjogokat (jogorvoslathoz, tisztességes eljáráshoz, a bírósághoz forduláshoz való jogot), és a Pp. 1. §-ában, 2. § (1) bekezdésében foglalt alapelveket is sérti, ezért a jogsértõ hatósági döntést a bíróságnak tartalma alapján érdemben kell vizsgálni még akkor is, ha a fél a döntés formájának hibájára nem hivatkozik. A bíróságnak hivatalból is vizsgálnia és észlelnie kell, ha a hatóság téves döntési formát alkalmazott, mivel kötelessége, hogy érvényesítse a jogviták eldöntéséhez, a perek tisztességes lefolytatásához és ésszerû idõn belüli befejezéséhez való jogot; a jogvitákat az alapelvek érvényesítésével kell elbírálnia, és csak a jogszabályok által meghatározott jogorvoslati eljárásban hozhat törvényes döntést. Mindezek alapján a bíróság a hatósági döntés felülvizsgálata során jogosult a döntés tartalmának megfelelõ eljárást lefolytatni, függetlenül attól, hogy a hatóság a döntését milyen elnevezés alatt adta ki. Ha a végzésbe foglalt, kérelemmel vitatott döntést a közigazgatási szervnek határozatban kellett volna meghoznia, akkor a bíróságnak peres eljárásban a végzést tartalma alapján határozatként a Pp. 339. §-a szerint kell elbírálni. Ha a határozati formában meghozott, keresettel támadott közigazgatási döntés tárgya és tartalma szerint végzés, a bíróság – a felülvizsgálat kizártságának kivételével – a keresetlevelet nem utasíthatja el idézés kibocsátása nélkül. Ilyen esetben a bíróság a nemperes eljárás eredményeként hozott végzésben a téves döntési forma alkalmazását felülvizsgálva hoz a Knp. 3. § (3) bekezdésben foglaltak szerint döntést. A hatósági jogalkalmazás során elõfordulhat, hogy a közigazgatási szerv a Ket. 71. §-ában foglaltak ellenére hatósági aktust nem határozati vagy végzés formában, hanem tájékoztatásban, értesítésben bocsát ki. A hatóság tévedése az ügyfelet nem foszthatja meg a bírósági jogorvoslathoz fûzõdõ alapvetõ jogától akkor sem, ha határozat vagy végzés formáját nem öltõ közigazgatási aktust támadó beadvány érkezik a bírósághoz. A hatósági aktust a bíróság a Ket. 109. § (1) és (2) bekezdésben foglaltak szerint, tartalmának megfelelõ eljárásban ugyancsak felülvizsgálja. A Ket. 115. §-a szerinti felügyeleti eljárásban a felettes szerv – hivatalból vagy kérelemre – fellebbezésre tekintet nélkül vizsgál felül elsõ- és másodfokú jogerõs hatósági döntéseket, és ennek keretében a korábbi döntéseket jogszabálysértés esetén megváltoztathatja vagy megsemmisítheti. A felügyeleti eljárás eredményeként hozott döntések esetén is az elõzõekben leírtak szerint kerülhet sor a bírósági jogorvoslatra – a Ket. 109. § (1) és (2) bekezdése által behatárolt körben – függetlenül attól, hogy korábban az arra jogosultak valamelyike élt-e vagy sem a fellebbezési jogával. IV. A Pp. 3. § (2) bekezdése szerint a bíróság a fél által elõadott kérelmeket, nyilatkozatokat nem alakszerû megjelölésük, hanem tartalmuk szerint veszi figyelembe, ezért ha a fél a végzés ellen keresetlevelet nyújt be, akkor azt a bíróságnak nemperes eljárás kezdeményezésére irányuló kérelemnek kell tekintenie, és ennek megfelelõen kell eljárnia. A határozat ellen elõterjesztett kérelmet ugyanakkor a bíróságnak a peres eljárásra vo- 2009/46. szám natkozó szabályok szerint kell megvizsgálnia és meg kell tennie a szükséges intézkedéseket. [Pl. Pp. 124. §

Source: https://magyarkozlony.hu/hivatalos-lapok/0965e5a28c388abef52e50916362713705c99c99/dokumentumok/04a50ebcd0b1e584be27bf921e98500d2c63c01b/letoltes